ธนาคารกรุงเทพบุกพัทยาให้ดอกเบี้ยพิเศษลูกค้า
ธนาคารกรุงเทพบุกภาคตะวันออกจัดโปรโมชั่นเรียกลูกค้าไทย-เทศ
3 ก.พ. 2553

ธนาคารกรุงเทพบุกภาคตะวันออกจัดโปรโมชั่นเรียกลูกค้าไทย-เทศ
ธนาคารกรุงเทพ เตรียมนำเสนอผลิตภัณฑ์ทางการเงินที่โดดเด่น พร้อมมอบบริการที่คัดเลือกให้เหมาะสมสำหรับลูกค้าชาวไทยและชาวต่างประเทศในภาคตะวันออก ทั้งลูกค้าพื้นที่ในเมืองพัทยา จังหวัดชลบุรีและจังหวัดใกล้เคียงเป็นการเฉพาะ พบกับอัตราดอกเบี้ยพิเศษ ส่วนลด และของกำนัลมากมายในงานมหกรรมการเงินเมืองพัทยา ครั้งที่ 2 ด้วยแนวคิด ‘เข็มทิศทางการเงินสู่ชีวิตที่มั่งคั่ง ยั่งยืน’ ระหว่างวันที่ 5-7 กุมภาพันธ์ 2553 ณ ศูนย์ประชุมพีช โรงแรมรอยัลคลิฟ บีช รีสอร์ท เพียง 3 วันเท่านั้น 
นายปิยะ ซอโสตถิกุล ผู้ช่วยผู้จัดการใหญ่ ผู้อำนวยการลูกค้าธุรกิจรายกลาง ต่างจังหวัด ธนาคารกรุงเทพ จำกัด (มหาชน) เปิดเผยว่า งานมหกรรมการเงินเมืองพัทยา ครั้งที่ 2 หรือ Money Expo Pattaya 2010 จัดให้มีขึ้นระหว่างวันที่ 5-7 กุมภาพันธ์ 2553 ณ ศูนย์ประชุมพีช โรงแรมรอยัลคลิฟบีช รีสอร์ท เมืองพัทยา ที่กำลังจะมาถึงนี้ ทางธนาคารได้คัดเลือกและเตรียมนำเสนอผลิตภัณฑ์ทางการเงินที่โดดเด่นเหมาะสม และตรงกับความต้องการของลูกค้าภาคตะวันออก พร้อมมอบบริการที่แตกต่างและสุดแสนพิเศษ ด้วยแนวคิด ‘เข็มทิศทางการเงินสู่ชีวิตที่มั่งคั่ง ยั่งยืน’ นับเป็นโอกาสที่ดีของลูกค้าและประชาชนเมืองพัทยา จังหวัดชลบุรี และจังหวัดใกล้เคียง อาทิ ชลบุรี ระยอง ฉะเชิงเทรา และจันทบุรี รวมถึงลูกค้าชาวต่างประเทศที่เข้ามาอาศัย หรือทำงานในประเทศไทย สามารถเลือกใช้บริการทางการเงินของธนาคารกรุงเทพ สถาบันการเงินที่มีความแข็งแกร่ง โดยมีสินทรัพย์สูงเป็นอันดับ 1 ของประเทศ 
ธนาคารกรุงเทพได้สร้างสรรค์ผลิตภัณฑ์และบริการทางการเงินมากมายหลากหลายประเภท แต่สำหรับในงานครั้งนี้ธนาคารได้คัดเลือกผลิตภัณฑ์และบริการที่มีความเหมาะสมและกำลังเป็นที่สนใจของลูกค้า อาทิ สินเชื่อบ้านบัวหลวง สินเชื่อเพื่อธุรกิจเอสเอ็มอี เงินฝาก กองทุนรวม RMF และ LTF พันธบัตรและหุ้นกู้ บริการประกันภัยผ่านธนาคาร (Bancassurance) ประเภทต่างๆ ทั้ง บริการประกันชีวิตสะสมทรัพย์ เกนเฟิสต์ (Gain 1st) ประกันภัยอุบัติเหตุส่วนบุคคล พีเอเฟิสต์ (PA 1st) บริการประกันภัยโรคมะเร็ง (Cancer Protection 1st) Expatriate Banking Services บริการโอนเงินและแลกเปลี่ยนเงินตราต่างประเทศ บัวหลวงไอแบงก์กิ้ง บิซ ไอแบงก์กิ้ง บัตรเดบิตบีเฟิสต์ ตลอดจนบัตรเครดิตธนาคารกรุงเทพ ประเภทต่างๆ เพื่อมอบข้อเสนอพิเศษ ส่วนลด และของกำนัลมากมายที่แตกต่างกันในแต่ละผลิตภัณฑ์และบริการ เพียง 3 วันเฉพาะในงานนี้เท่านั้น
"‘ขอเรียนเชิญและเชิญชวนลูกค้าประชาชนชาวเมืองพัทยา จังหวัดชลบุรีและจังหวัดใกล้เคียงที่สนใจ และต้องการเลือกผลิตภัณฑ์และบริการทางการเงินเข้าร่วมชมงาน พร้อมแวะบู้ธของธนาคารกรุงเทพ เพื่อพบกับข้อเสนอและโอกาสดีๆ ที่มีเพียงปีละครั้ง สำหรับข้อเสนอพิเศษ ส่วนลด และของกำนัลจะแตกต่างกันเช่นไรนั้น ธนาคารจะมีการนำเสนอข่าวสารถึงลูกค้าในโอกาสต่อไป" นายปิยะ กล่าว